Brand verwoes 72 huise in Plettenbergbaai | Maroela Media
Die munisipaliteit het die aansoek aan die departement van menslike nedersettings gestuur nadat die plakkershuise tussen April en Mei verwoes is.
Die munisipaliteit het gesê die jongste voorval hou verband met 'n brand wat Sondagaand in Qolweni uitgebreek het. "Altesaam 25 strukture is óf heeltemal óf gedeeltelik verwoes en 74 persone, insluitend 31 kinders, word hierdeur geraak. 'n Bejaarde man het tydens die brand omgekom. Die Plettenbergbaai-polisie ondersoek die saak," het Manfred van Rooyen, woordvoerder van die munisipaliteit, gesê.
Volgens die brandweer is die oorsaak van die brand nog nie bekend nie, maar 'n ondersoek duur voort en die besonderhede sal beskikbaar gemaak word, het Van Rooyen bygevoeg.
Hy het gesê die Suid-Afrikaanse agentskap vir maatskaplike sekerheid (Sassa) en Bitou-munisipaliteit het begin om komberse, matrasse en kospakkies uit te deel.
"Die behuisingsafdeling van Bitou het aangedui dat hulle tans 'n tekort van ongeveer R600 000 beleef om die slagoffers van die brand met boumateriaal te help. Dit sal hopelik aangespreek word sodra die aansoek vir rampbestuurverligting goedgekeur word. Bitou-munisipaliteit en Eskom sal die omvang van die skade aan elektriese en ander munisipale infrastruktuur bepaal en sodra finansiering beskikbaar is, sal die beskadigde infrastruktuur vervang word."
Burgemeester Msimboti Lobese het sy medelye met die familie en vriende van die oorledene betoon en het onderneem om met die departement van binnelandse sake saam te werk om die slagoffers te help om hul identiteitsdokumente en geboortesertifikate te vervang. Lobese is ook besig met 'n veldtog om leerders met hul skooluniforms te help.
nou kan 100de onwetiges hul id en geboorte sertifikate bekom
Toe Knysna gebrand het was dit hoofopskrifte… baie tragies dat die armste van die armstes dan nog veroordeel word (verwys na kommentaar hierbo)… en net aangeneem word dat almal onwettig is. Waar is jou hart?